Spoegkobra pik seun (5) op kleinhoewe | Maroela Media
Die Du Plessis-gesin. Foto: Verskaf
Só sê Retha du Plessis (33), ma van klein Dawid (5) wat Dinsdagaand in sy bed deur ŉ Mosambiekse spoegkobra op sy hand gepik is terwyl hy geslaap het.
Die Du Plessis-gesin woon op ŉ kleinhoewe in die Bulgerivier-omgewing buite Lephalale (Ellisras) in Limpopo waar Retha en haar man, Philip (39), betrokke is by The Fold-kinderhuis waar sorg vir 33 kinders verskaf word.
Retha het Woensdag aan Maroela Media gesê hulle het onlangs ŉ lugverkoeler in hul hoofslaapkamer aangebring om verligting teen die tergende hitte te bring.
“Die kinders, Dawid en sy sussie Megan (11), slaap in hul beddens saam met ons in die kamer waar dit lekker koel is. Die kinders het vroeg gaan slaap. Ek het omstreeks 23:00 gaan slaap. Teen 23:30 het ek wakker geword en gehoor Dawid kerm in sy bed. Toe ek my kop draai om te kyk, toe spoeg iets my in die oog. Dit het eers gevoel of iemand my met yswater in die oog spat, daarna het dit begin brand.”
Die Mosambiekse spoegkobra wat Dawid gepik het. foto: Verskaf
Retha het vir Dawid opgetel en gevoel iets is nat. Sy het die hooflig aangeskakel en sien toe die slang. Philip het gesien Dawid se hand bloei. Die slang het hom op sy linkerhand tussen sy middelvinger en ringvinger gepik.
Retha het Dawid en Megan gegryp en buite die kamer na veiligheid geneem, terwyl Philip die slang van kant gemaak het.
“Ons het in die bakkie gespring en na die MediClinic Lephalale gejaag. Terwyl ons gery het, het ek die slangkenner Marius Koekemoer gebel en beskryf hoe die slang lyk. Hy het toe vasgestel dit is ŉ Mosambiekse spoegkobra wat Dawid gepik het en gesê ons moet so gou moontlik by ŉ hospitaal uitkom.”
Die gesin het ná middernag by die hospitaal aangekom waar Koekemoer en dokters gereed gestaan het om Dawid en Retha te help. Retha is vir die gif in haar oog behandel en Dawid is in die waakeenheid opgeneem waar hy teengif ontvang het.
“Hy is tans stabiel en dokters is tevrede. Sy hand is opgeswel en hy is slaperig en moeg, maar praat, eet en drink goed. Ons moet nou minstens vier dae wag vir die gif om uit te werk voor die dokters kan vasstel wat presies die skade en volgende stappe is. Hy sal dan ŉ operasie ondergaan om van die dooie weefsel ontslae te raak. Ons sal dan eers weet hoe diep die wond is en of enige senuwees beskadig is.”
Oor haar besering skerts Retha “dit voel asof iemand my met ŉ vuis in die oog geslaan het”. Sy sê egter haar besering maak nie saak nie, sy is net bekommerd oor haar seun. “Hoewel hy nog nie een keer gehuil het nie, het ék wel.”
Marius Benade, ŉ boesemvriend van die gesin, het ŉ beroep op die publiek gedoen om die gesin finansieel by te staan met Dawid se mediese koste aangesien die gesin nie ŉ mediese fonds het nie. Klik hier vir die bankbesonderhede.
Die wond aan Dawid se linkerhand. Foto: Verskaf
Bulgerivier dawid du plessis Lephalale Limpopo slange
Bekende Kimberliet, lewensmaat op plaas aangeval
Angie · 10 maande gelede
Fotos sè Gawin se linker hand maar berig sè seuntjie se naam is David.
Elanie · 10 maande gelede
Seun se naam by foto is verkeerd en haar man se naam is Philip.
Louisa Delport · 10 maande gelede
My skoonma was 6 jaar terug ook deur een gepik in haar bed in Lephalale dit het baie lank gevat om gesond te word baie sterkte ons dink aan julle
Volgens die artikel is die seuntjie se naam Dawid maar by die fototjie is dit Gawin….word gou gesond seun!
walglike satans!! ek verafsku slange!!
Eersten wil ek net die gesin sterkte toewens. Ek hoop die herstel is gou en volkome.
bren, slange het, soos alle diere, ook ‘n rol te speel in die natuur. Hulle is deur God geskape en Hy het hulle gebruik ook vir Sy Plan ( Moses en Farao, Die Israeliete in die woesteyn met die slang op die paal, ens.) Moenie die slange as satans uitkryt nie, asb. Slange sal net mense byt as hulle bedreig voel, want ons is nie prooi vir hulle nie en dit vat baie energie van die slang om die gif wat gebruik is weer te vervaardig. Verstaan my reg, ek en slange braai ook nie saam nie, maar vandat ek meer oor hulle geleer het verstaan ek ook beter.
Sterkte aan die Du Plessis gesin weereens. ‘n Paar jaar terug is kennise van my se dogter ook daar in julle wêreld deur ‘n slang gebyt, en sy is vandag blakend gesond!
Nie Christo nie – dis Philip.
Mense, help asb hierdie gesin- hulle is sulke goeie mense en dierbare vriende van ons. Dis ‘n vreeslike hartseer ding!!
Andrè du Plessis · 10 maande gelede
Almal worry oor die name meer as oor die mense… rerig. Sterkte aan julle
Marelise Aldeia · 10 maande gelede
Kan die storie na Child Medi Organisation gestuur word op facebook nie? Hulle help altyd kindertjies in nood
Tommie · 10 maande gelede
Hier bo is bank besonderhede so hoekom by child medi plaas .
Asb mense.. LEES net die boonste kommentaar.!!! almal sien die tik fout raak.. Bekommer julle eerder oor die seun se welstand. Genade!!! Sterkte aan Ouers en die pragtige seun. Hoop hy word sommer gou beter.
Mense help asb. Hierdie mense doen fantastiese werk by The Fold kinderhuis. En vir min geld. Help asb
oumense · 10 maande gelede
snaaks , hoe almal se kom mense help hulle ….hoop jy wat se gee so mooi soos jy vra…
in vandag se tyd wie sit sonder n hospital plan of medies???
en jy hoefie nou helfde van jou salaris te betaal nie jy g=kry oulike goedkoop hospital planne..
ou bul jy is n klein fightertjie…mag jy vining gesond word…
Jong mense · 10 maande gelede
@oumense, jy weet duidelik nie wat dit is om werklik so min te verdien (onthou, hul het ook 2 kinders om te versorg én help seker heel dikwels uit hul eie tekort ook nog die ander kinders.) nie. As mens nie R100 ekstra ‘n maand het nie, dan het jy dit doodeenvoudig nie! Kry ek mos nou ‘n idee: wat van jy neem vir hulle so ‘n Hospitaalplan uit, asb. Dink net hoe dit hul sal seën. (Aangesien jy nou verwys het na “hoop jy wat sê gee so mooi soos jy vra”?!). Hoop jy wat sê gee so mooi soos wat jy vra…. Dankie.
Julle weet nie wat hierdie mense se omstandighede is nie – so moenie kom klippe gooi oor “wie sit sonder ‘n mediese plan of hospitaal plan in vandag se tyd nie”. Hulle werk by ‘n Christen Kinderhuis vir min geld om God se werk te doen hier tussen ons mense op aarde. Hulle gaan deur ‘n baie moeilike tyd en dis glad nie lekker om Dawid, ‘n plaas seun deur en deur, so in die bed te sien nie! Niemand van ons sal weet wat in sy mamma & pappa se koppe aangaan en hoe hulle voel nie. Dit is absoluut wonderlik om te sien hoe ons mense saam staan vir hierdie gesin! Hulle sal hierdeur kom – sterker as ooit! Hulle is almal fighters!
HFC · 10 maande gelede
Het jy al gesien hou oulik betaal hierdie “oulike goedkoop hospitaal planne” uit waarvan jy praat?
@Jong mense stem saam dit nou goeie voorstel aan Oumense om vir hul daai goedkoop Medies/Hospitaalplan uit te neem en dit ook betaal.
Maak die vieslike adders dood.
Bren ek Stem 100 persent saam met jou…Die BYBEL se hy sal jou aan die haaksteen byt en jy sal sy kop vermorsel…!!!SATAN!!!!
Marna · 10 maande gelede
Die goedkoopste hospitaal plan werk byna R3000 vir twee volwassenes uit, dit is sonder kinders. As mens nie dit ekstra het nie, hoe moet mens maak?
Almal gaan so tikere oor die vlippen name wat verkeerd is en hulle wat nie medies het nie? Julle mis die hele plot hier.
Wat van ons fokus waaroor die hele berig regtig gaan, die arme seuntjie wat gebyt is en die ouers wat dalk net n bietjie hulp soek van ander mense?
Al help jy net Bid dat hulle gou gesond sal word en nie enige permanente skade het nie?
Is dit teveel gevra?
ek het dan nog altyd gedink kinders tot en met 6 jaar kry gratis mediese behandeling? Mandela het dit mos nog ingestel of is dit nie meer van toepassing nie?